OpenLLM-France/wikimedia huggingface dataset:
# Fernando Quirarte

Fernando Quirarte Gutiérrez (17 de maig de 1956) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1986.

## Referències

* ↑ Fernando Quirarte Statistics Arxivat 2014-04-24 a Wayback Machine. FIFA. Retrieved 27 January 2010.
* ↑ «BIOGRAFÍA DE Quirarte Gutiérrez, Fernando» (en castellà). Omnibiografia.com. Arxivat de l'original el 13 de setembre 2013. [Consulta: 6 gener 2013].
* ↑ ; Reyes Padilla, Macario«Mexico - Record International Players». RSSSF, 05-03-2012.
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Martin Short

Martin Hayter Short (Hamilton, Ontario, 26 de març de 1950) és un actor, escriptor, cantant, actor de veu, i productor de cinema estatunidenc-canadenc.
És conegut pel seu treball en comèdies, sobretot en programes de televisió com ara SCTV i Saturday Night Live. Entre la seva filmografia hi ha notables pel·lícules de comèdia com ara Un simple desig, Santa clàusula 3: Complot al pol nord, Els tres fugitius, Els Tres Amics!, El xip prodigiós, Jungle 2 Jungle, Mars Attacks!, o El pare de la núvia.
Short és el creador dels personatges de Jiminy Glick i Ed Grimley.
També ha posat veu a les pel·lícules El príncep d'Egipte (1998), Jimmy Neutron: Boy Genius (2001), Les cròniques de Spiderwick (2008), Madagascar 3: Els més buscats d'Europa (2012), Frankenweenie (2012) i la sèrie de PBS The Cat in the Hat Knows a Lot About That! (2010-2019) com el personatge principal. També ha tingut una activa carrera de teatre, i ha protagonitzat les obres de teatre de Broadway La noia de l'adéu (1993) i Little Me (1998-1999). Aquesta última li va valer el Premi Tony al millor actor d'un musical i la primera una nominació en la mateixa categoria.

## Referències

* ↑ «Martin Short Strives For Carson». CBS News, 08-09-1999. [Consulta: 11 desembre 2017].
# Gai Lutori Prisc

Gai Lutori Prisc (en llatí: Caius Lutorius Priscus) va ser un cavaller i poeta romà que va compondre un poema sobre la mort de Germànic Cèsar que es va fer famós. L'emperador Tiberi el va recompensar generosament.
Quan Drus Cèsar va emmalaltir l'any 21, va compondre un altre poema, pensant que si moria rebria encara un regal més gran per part de l'emperador, ja que Drus era el su propi fill, mentre que Germànic n'era el fill adoptiu. Va llegir el poema privadament davant d'algunes dames d'alt rang abans que a l'emperador, i aquest se'n va assabentar. Va ser denunciat davant el senat, que desitjós d'acontentar la família imperial, el va condemnar a mort sense consultar l'emperador, i Prisc va ser executat immediatament.
Això va molestar a Tiberi, no tant per salvar la vida de Prisc, sinó pel fet de què el senat podia fer matar una persona sense comptar amb l'emperador. Tiberi va fer decretar que endavant els decrets del senat s'haurien de dipositar a l'erari a partir de deu dies després de la seva adopció, i fins al dipòsit no es podrien complir, segons diu Tàcit. Plini el Vell explica que aquest Gai Lutori Prisc va pagar a Sejà la quantitat de cinquanta milions de sestercis (quinquenties sestertium) per un eunuc de nom de Paezon.

## Referències

* ↑ Smith, William (ed.). «Priscus, C. Lutorius». A Dictionary of Greek and Roman biography and mythology. [Consulta: 11 desembre 2023].
# G-Star Raw

G-Star RAW (normalment anomenada G-Star) és una empresa de disseny de roba neerlandesa que produeix moda urbana. Entre els seus models hi ha hagut Liv Tyler, Girls' Generation, el Gran Mestre d'escacs Magnus Carlsen. Va exhibir els seus dissenys a la New York Fashion Week de 2008 a 2011.
G-Star es va anomenar originalment Gap Star però es va decidir de canviar el nom en passar a ser una marca internacional, per evitar la confusió amb una altra empresa ja establerta, Gap. La marca s'especialitza en la fabricació de teixits de denim. G-Star està influïda també per la roba militar. Els seus dissenys estan inspirats en la roba militar antiga d'arreu del món. Alguns exemples inclouen dissenys especials de les butxaques i l'ús de rivets.
La marca esponsoritza el número u mundial d'escacs, Magnus Carlsen, que va participar en una campanya publicitària per la marca el 2010, posant, juntament amb Liv Tyler, per una sèrie de fotos fetes pel fotògraf Anton Corbijn. La marca va organitzar també un torneig d'escacs per internet, on els particulars podien enfrontar-se a Carlsen.
Les botigues emblemàtiques de G-Star són a Nova York, San Francisco, Los Angeles, Edimburg, Melbourne, Sydney, París, Londres, Cardiff, Santiago de Xile i als Països Baixos, com a base, al més luxós carrer comercial d'Amsterdam, el P.C. Hooftstraat. En total, G-Star té més de 6500 punts de venda arreu del món.

## Història de la marca

G-Star fou fundada el 1989, i s'especialitzà en roba texana als Països Baixos. Produïa pantalons vaquers, samarretes, i d'altres articles de roba. El 1996, G-Star va introduir la roba texana sense tractar.

## Referències

* ↑ G-Star Raw – New York Fashion Week Spring 2008

## Enllaços externs

* G-Star Raw - Lloc web oficial
# G.711

El protocol G.711 és un estàndard creat l'any 1972 per l'ITU-T per digitalitzar àudio. S'usa principalment en telefonia.
Aquest protocol utilitza modulació de codi d'impulsos (PCM) comprimits per representar en 8 bits freqüències de veu, samplejades a 8000 samples/segon. El G.711 crea un flux de 64 kbit/s.
Hi ha dos algorismes principals definits a l'estàndard: mu-law algorithm (usat als Estats Units i al Japó) i A-law algorithm (usat a Europa). Tots dos són logaritmics, però el A-law va ser específicament dissenyat perquè fos més fàcil de processar per un ordinador.

## Vegeu també

* G.729

## Enllaços externs

* Pàgina de l'ITU-T sobre el G.711
* Informació sobre G.7xx Arxivat 2006-08-18 a Wayback Machine.
* Diversos enllaços sobre G.711 i altres codecs de compressió d'àudio G.7xx Arxivat 2006-12-07 a Wayback Machine.
# Gardiner (Montana)

Gardiner és una concentració de població designada pel cens dels Estats Units a l'estat de Montana. Segons el cens del 2000 tenia 851 habitants.

## Demografia

Segons el cens del 2000, Gardiner tenia 851 habitants, 435 habitatges, i 210 famílies. La densitat de població era de 86,9 habitants per km².
Dels 435 habitatges en un 22,1% hi vivien nens de menys de 18 anys, en un 40% hi vivien parelles casades, en un 5,7% dones solteres, i en un 51,5% no eren unitats familiars. En el 43,2% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,96 i el nombre mitjà de persones que vivien en cada família era de 2,73.
Per edats la població es repartia de la següent manera: un 20,8% tenia menys de 18 anys, un 2,9% entre 18 i 24, un 40,5% entre 25 i 44, un 28% de 45 a 60 i un 7,8% 65 anys o més.
L'edat mediana era de 39 anys. Per cada 100 dones de 18 o més anys hi havia 99,4 homes.
La renda mediana per habitatge era de 30.125 $ i la renda mediana per família de 46.071 $. Els homes tenien una renda mediana de 30.240 $ mentre que les dones 17.614 $. La renda per capita de la població era de 17.810 $. Aproximadament el 3,4% de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gardiner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Gardiner». American Fact Finder. Oficina del Cens dels Estats Units, 12-01-2010.
# Gelabert (Riner)

Gelabert és una masia del municipi de Riner, a la comarca catalana del Solsonès.
# GBL

GBL té els següents significats:
* Aprenentatge basat en el joc (del seu nom en anglès Game-Based Learning), ús de jocs educatius en els processos d'aprenentatge
* Gamma-butirolactona, substància líquida usada com a dissolvent de pintura i com a droga
# Gijan

Gijan (en francès Gigean) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Gens Atínia

La gens Atínia (en llatí Atinia gens) va ser una gens romana d'origen plebeu.
Cap dels seus membres va arribar al consolat. El primer d'aquesta gens que va exercir una magistratura rellevant va ser Gai Atini Labeó que era pretor l'any 188 aC. Tots els Atinii porten el cognomen Labeó.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 406.
# Gai Matiè

Gai Matiè (en llatí Caius Matienus) va ser un duumvir navalis nomenat juntament amb Gai Lucreci Gal l'any 181 aC. Va participar en la lluita d'aquell any contra el poble dels lígurs i va aconseguir la captura de trenta-dos vaixells de l'enemic.

## Referències

* ↑ Titus Livi. Ab Urbe Condita XL, 26,28
# Galàxia de disc

Les galàxies de disc són galàxies que tenen discs, un volums d'estrelles aplanat i circular. Aquestes galàxies poden incloure o no una regió central, bulb galàctic, sense disc aparent. Els tipus de galàxies de disc inclouen: These galaxies may or may not include a central non-disc-like region (a galactic bulge).
* galàxies espirals
** galàxies espirals no barrades (tipus S, SA)
** galàxies espirals barrades (tipus SB)
** galàxies espirals barrades intermèdies (type SAB)
* galàxies lenticulars (type E8, S0, SA0, SB0, SAB0)

## Referències

* ↑ «Disk Galaxies | COSMOS».
* ↑ «The Galactic Bulge».
# Gos majorero

El Gos Majorero és una raça canina espanyola originària de l'illa de Fuerteventura, a les Illes Canàries, on se'l coneix de forma popular com a Gos Bardino. Tradicionalment s'ha utilitzat com a gos pastor i especialment com a gos guardià.

## Història

El 1979 es va celebrar a Gran Tarajal, al municipi de Tuineje, la primera monogràfica de la raça aglutinant a criadors, experts i jutges, sent l'inici del procés per al reconeixement de la raça per part de la Reial Societat Canina d'Espanya, gràcies al treball de recuperació i difusió de la raça per part de la Societat Protectora del Bardino (S.P.B.) a Fuerteventura. No obstant això, no és fins al 14 d'abril de 1994 quan la Reial Societat Canina d'Espanya reconeix al Gos Majorero, com a raça canina autòctona. Per diferents motius, entre altres l'abandó del sector primari, o la introducció de races canines foranes a l'illa, la raça majorera entra en un profund declivi, que la porta a la vora de la seva extinció. No existia cap pla específic de cria i selecció que canviés la destinació del Gos Bardino Majorero. També l'especulació existent havia minvat la qualitat racial. Per aquests motius, es funda l'"Associació per a la Conservació del Gos Majorero" (ACPM), que neix com a iniciativa de mans de criadors, propietaris i afeccionats, amb l'objectiu de salvaguardar i fomentar la supervivència del Gos Bardino Majorero. Alguns dels seus objectius, com començar a cimentar l'afició per aquesta raça canina de nou a l'illa de Fuerteventura, s'està aconseguint. L'ACPM ha posat en funcionament un pla de cria específic per la selecció i millora de Gossos Majoreros. Una de les seves línies de treball han estat les campanyes de cessió de cadells entre els seus socis i entre ramaders per repoblar l'illa d'exemplars de bona qualitat racial i de genealogia coneguda.

## Referències

* ↑ «MAJORERO CANARIO». Rsce.es - Razas Españolas, 08-04-2008. Arxivat de l'original el 2008-04-08. [Consulta: 1r maig 2022].
* ↑ «Majorero» (en castellà). Real Sociedad Canina de España. [Consulta: 1r maig 2022].
* ↑ Sarmiento, Lurdes. «Discover the friendly breed of Majorero dog, it will amaze you» (en anglès). World Dogs, 04-05-2019. [Consulta: 1r maig 2022].

## Vegeu també

* Podenc canari
* Presa canari

## Enllaços externs

* Associació per a la Conservació del Gos Majorero Arxivat 2019-07-09 a Wayback Machine.
# Gerald Green

Gerald Green (nascut el 26 de gener de 1986 a Houston, Texas) és un jugador de bàsquet professional estatunidenc que juga com a escorta als Indiana Pacers de l'NBA. Mesura 2,03 metres i pesa 91 quilos.
Va ser seleccionat en 18a posició del draft de l'NBA del 2005. Aquesta temporada (2006) ha promitjat més de deu punts per partit i ha guanyat el concurs d'esmaixades de l'NBA celebrat a l'All-Star de Las Vegas.
# Gerald Kazanowski

Gerald François Kazanowski (Nanaimo, Columbia Britànica, 12 d'octubre de 1960) és un exjugador de bàsquet canadenc. Amb 2,05 d'estatura, el seu lloc natural a la pista era el de pivot.
Es va formar a la Universitat de Victoria, al Canadà. Va ser triat pels Utah Jazz en el draft de l'any 1983. L'any 1984 va fer el salt a l'Atlàntic per començar a jugara la lliga espanyola, on jugaria fins al 1992: la temporada 1984-85 al Joventut de Badalona i la resta d'anys al Bàsquet León. Després jugaria professionalment també a Suècia, Finlàndia, Suïssa, Luxemburg, Argentina i Mèxic. Ha sigut internacional amb la selecció del Canadà, i va competir amb la seva selecció als Jocs Olímpics de Los Angeles 1984 i Seül 1988.

## Referències

* ↑ «Gerald Kazanowski: Un canadiense currante» (en castellà). Endesa Basket Lover, 13-02-2013 [Consulta: 22 agost 2018].
* ↑ «Gerald Kazanowski Bio, Stats & Results» (en anglès). Sports Reference Olympic Sports. Arxivat de l'original el 23 d’agost 2011. [Consulta: 22 agost 2018].

## Enllaços externs

* Gerald Kazanowski jugador a l'ACB
# Gemínids

Els Gemínids són una pluja de meteors causats per l'objecte 3200 Phaethon, el qual es pensa que és un asteroide de la família Pal·les. Aquest asteroide també seria el responsable dels Quadràntids, l'única pluja de meteors major no originada per un cometa. Els meteors d'aquesta pluja són lents, es poden observar al desembre i el seu pic es troba en entre el 13 i el 14 de desembre. Es pensa que la pluja s'anirà intensificant cada any. Les pluges més recents han mostrat entre 120 i 160 meteors per hora, sota condicions òptimes i entre les dues i les tres de la matinada en hora local. Els Gemínids s'observaren per primera vegada fa tan sols 150 anys, molt més recents que altres pluges com els Perseids o els Leònids.

## Radiant

Els meteors d'aquesta pluja semblen venir del radiant de la constel·lació dels Bessons (d'aquí el seu nom). Això no obstant, poden aparèixer en qualsevol altre punt del cel, i sovint mostren una coloració groguenca. Els meteors viatgen a una velocitat mitjana en relació a altres pluges, sobre els 35 km/s, la qual cosa les fa fàcilment observables.
La seva estructura és asteroïdal però la seva òrbita és cometària de fet, és molt el·líptica, dura 1,4 anys, passa a través de l'òrbita de la Terra a unes 0,15 ua (unitats astronòmiques) del Sol i el desembre de 1997 va arribar a 0,31 ua de la Terra.

## Referències

* ↑ Brian G. Marsden. «IAUC 3881: 1983 TB AND THE GEMINID METEORS; 1983 SA; KR Aur», 25-10-1983.(anglès)
* ↑ «Exploding Clays Drive Geminids Sky Show?», 12-10-2010. Arxivat de l'original el 2010-10-17. [Consulta: 26 agost 2011]. (anglès)

## Enllaços externs

* Calendari de meteors de la International Meteor Organization
* Gemínids entrant a l'atmosfera Arxivat 2011-09-30 a Wayback Machine.
Viccionari
# Goma (substància)

La goma natural o goma vegetal és una substància adhesiva produïda per cèl·lules especialitzades dins dels teixits vegetals de certes plantes. Es fan servir com additius alimentaris.
Les gomes naturals són polisacàrids capaços de causar un gran increment de la viscositat dins una solució, fins i tot a petites concentracions.
Normalment les gomes naturals són substàncies glucídiques i resinoses i són produïdes per espècies vegetals llenyoses, sobretot les típiques de les zones desèrtiques o semiàrides.
Generalment les gomes naturals no es troben preformades a la planta, sinó que es secreten com a mecanisme de protecció dins dels teixits de la planta. Així la secreció de goma impedeix als insectes i els fongs tota temptativa d'intrusió dins de l'arbre i facilita el procés de cicatrització de l'escorça.
Les gomes barrejades amb aigua tenen poder adherent. Algunes s'utilitzen en farmàcia, com la goma Karaya. D'altres, com la goma aràbiga tenen aplicacions domèstiques i industrials.

## Classificació

Les gomes naturals es poden classificar segons el seu origen. També es poden classificar com sense càrrega elèctrica o polímers iònics. Els exemples inclouen el codi E en el cas d'additius alimentaris:
* Gomes naturals obtingudes d'algues marines
** Polielectròlits:
*** agar-agar (E406);
*** Àcid algínic (E400) i alginat de sodi (E401);
*** Carrageenan (E407);
* Gomes naturals obtingudes de vegetals no marins:
** Polielectròlits:
*** Goma aràbiga (E414), de la saba d'arbres del gènere Acacia
*** Goma ghatti, de la saba d'Anogeissus
*** Goma tragacant (E413), de la saba d'Astragalus
*** Goma karaya (E416), de la saba de Sterculia
** Sense càrrega:
*** goma guar (E412), de les llavors de guar
*** Goma de garrofer (E410), de les llavors del garrofer
*** Beta-glucà, del segó de civada o d'ordi
*** Goma de xiclet, obtinguda de l'arbre del xiclet
*** Goma dammar, de la saba de la família Dipterocarpaceae
*** Glucomannà (E425), de la planta konjac
*** Goma màstic, del llentiscle
*** Goma de plantatge, de plantes del gènere Plantago
*** Goma d'avet, obtinguda pels amerindis de l'avet
*** Goma tara (E417), de les llavors de tara
* Gomes naturals produïdes per fermentació bacteriana:
** Polielectròlits:
*** Goma gellan (E418)
** Sense càrrega:
*** Goma xantana (E415)

## Vegeu també

* Glossari de botànica
* Polisacàrid

## Enllaços externs

* Usos industrials de la goma aràbiga
Viccionari
# Grigórkino

Grigórkino (en rus: Григоркино) és un poble de l'óblast de Leningrad, a Rússia, pertany al districte rural de Boksitogorski. El 2017 tenia 12 habitants.
# Grigórievka

«Grigórievka» té aquests significats:

## Rússia

* Grigórievka (Primórie), localitat del krai de Primórie, a Rússia
* Grigórievka (Saràtov), localitat de l'óblast de Saràtov, a Rússia
* Grigórievka (Bélgorod), localitat de l'óblast de Bélgorod, a Rússia

## Crimea

* Grigóriïvka (Crimea), localitat de la República de Autònoma Crimea
# Galina Ieniúkhina

Galina Iúrievna Ieniúkhina (en rus: Галина Юрьевна Енюхина) (Krasnoiarsk, 1 d'octubre de 1959) és una ciclista russa, ja retirada, que va competir també per la Unió Soviètica i per l'Equip Unificat. Especialista en pista, va guanyar de tres medalles, una d'elles d'or als Campionats del Món.

## Palmarès

* 1994
** Campiona del Món en Velocitat

### Resultats a la Copa del Món

* 1994
** 1a a Copenhaguen, en Velocitat
** 1a a Copenhaguen, en Scratch
* 1997
** 1a a Cali i Trexlertown, en Velocitat
** 1a a Trexlertown, en 500 metres

## Referències

* ↑ «Olympedia – Galina Yenyukhina». [Consulta: 26 novembre 2022].
* ↑ Archives, Cycling. «Galina Enioukhina» (en anglès). [Consulta: 26 novembre 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Gilby

Gilby va ser un equip britànic de cotxes de competició que va arribar a disputar curses a la Fórmula 1.
Gilby va ser creada la temporada 1961 per Sid Greene i la va fer debutar a la F1 amb el seu fill, el pilot Keith Greene, al GP de la Gran Bretanya finalitzant la cursa en quinzena posició.
K. Greene hi va disputar un total de tres curses, el GP de la Gran Bretanya a la temporada 1961 i els grans premis d'Alemanya i Itàlia a la temporada següent (1962) no millorant el 15è lloc del seu debut.
Gilby encara va disputar tres GP més de la mà del pilot britànic Ian Raby, encara que aquest no va aconseguir finalitzar cap cursa.

## Resultats a la F1

| Any | Pilot | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1961 | Keith Greene | MON | HOL | BEL | FRA | GBR 15 | ALE | ITA | USA | | | - | 0 |
| 1962 | Keith Greene | HOL | MON | BEL | FRA | GBR | ALE Ret | ITA NVQ | USA | SUD | | - | 0 |
| 1963 | Ian Raby | MON | BEL | HOL | FRA | GBR Ret | ALE NVQ | ITA NVQ | USA | MEX | SUD | - | 0 |

## Palmarès a la F1

* Curses: 6
* Victòries: 0
* Podiums: 0
* Punts: 0
# Gran duo concertant (Chopin)

El Gran duo concertant en mi major, B. 70, és una composició per a piano i violoncel, escrita conjuntament per Frédéric Chopin i Auguste Franchomme. Va ser composta el 1832 i publicada en 1833.
Inicialment, els editors de Chopin li havien demanat una obra per a piano basada en l'òpera de Giacomo Meyerbeer, Robert le diable. Havia assistit a una representació i li va agradar, però estava poc disposat a escriure una "fantasia" (com ell mateix va dir en una carta a la seva família) sobre la música d'un altre compositor. No obstant això, el seu amic Franchomme el va convèncer d'escriure conjuntament una peça per a violoncel i piano, amb temes de l'òpera. Chopin va idear l'estructura general de l'obra i va escriure la part de piano, i Franchomme es va encarregar de la part de violoncel. La peça es va publicar amb els dos noms, i va ser revisada favorablement per Robert Schumann. Chopin, més tard, dedicaria la seva Sonata per a violoncel en sol menor a Franchomme, i van seguir sent bons amics fins a la mort de Chopin el 1849.

## Referències

* ↑ "Grand Duo Concertant (Chopin, Frederic)". imslp. Accés el 30-05-2009.
* ↑ «University of North Carolina Department of Music». Arxivat de l'original el 2010-06-16. [Consulta: 11 agost 2015].
* ↑ Notes del Polish National Catalogue en l'enregistrament de Halina Kowałska i Władysław Szpilman, realitzat a Austràlia per World Record Club.
* 1 2 «Cello Heaven». Arxivat de l'original el 2009-04-18. [Consulta: 11 agost 2015].

## Enllaços externs

* Grand Duo concertant free scores at IMSLP